google/wiki40b huggingface dataset:
Φρεατώδης κάμινος

Η  είναι  μεταλλουργικής καμίνου. Αρχαιότατα δείγματα ανακαλύφθηκαν στην Ασσυρία.

Ιστορική αναδρομή

Οι φρεατώδεις κάμινοι είναι οι αρχαιότερες μεταλλουργικοί κάμινοι. Αρχαιότατα δείγματα βρέθηκαν στην Ασσυρία, τους Κέλτες, τους Ρωμαίους και τους Γερμανούς. Ήταν σε εφαρμογή μέχρι τα τέλη του 19ου αιώνα.

Περιγραφή

Χτίζονταν από πηλό και λίθους και είχαν ύψος 50 με 220 εκατοστά. Εκτός από την κάμινο συναντάμε συχνά και ένα φρεάτιο εκροής, από το οποίο πήρε το όνομά της. Πυρώνονταν με κάρβουνο, ξυλεία, τύρφη, ενώ την γέμιζαν με καύσιμη ξυλεία και θρυμματισμένο ορυκτό μετάλλευμα. Θερμαίνονταν μέχρι 1100 °C με 1350 °C με αποτέλεσμα το μέταλλο να σχηματίζει καθίζημα περιεκτικότητας, το οποίο έρρεε από το φρεάτιο. Σημαντική λεπτομέρεια είναι ότι η θερμοκρασία τήξης του σιδήρου βρίσκεται στους 1539 °C και αν επιτευχθεί, καταστρέφει το μέταλλο.
Συνήθως γίνονταν χρήση ασκού που φύσαγε αέρα μέσα στο πυρωμένο μείγμα. Άλλες κατασκευές έκαναν χρήση της αιολικής δύναμης, αρκετής για να οργιάσει την φωτιά. 
Στο τέλος έμενε μια σπογγώδης μάζα, ο λεγόμενος σιδηρούς σπόγγος, που για να τον πάρουν έπρεπε να σπάσουν την κάμινο.
Τικρίτ

Ιστορία

Πριν κατακτηθεί από τους Άραβες, η πόλη ανήκε στην χριστιανική φυλή των Ιγιάντ. Η πόλη πέρασε στην κατοχή των Αράβων το 642 (20 έτος Εγίρας). Τον 10ου αιώνα στην περιοχή του Τικρίτ υπήρχε φρούριο και ένα μεγάλο χριστιανικό μοναστήρι. Το 1137, ο Σαλαντίν, ιδρυτής της δυναστείας των Αγιουβίδων γεννήθηκε στο Τικρίτ. Η πόλη ισοπεδώθηκε από τον Ταμερλάνο στο τέλος του 14ου αιώνα και παρέμεινε ένα μικρό χωριό μέχρι τον 20ού αιώνα, όταν ξανάρχισε να αναπτύσσεται. Ο Σαντάμ Χουσεΐν γεννήθηκε σε ένα χωριό κοντά στο Τικρίτ το 1937. Ήταν η τελευταία μεγάλη πόλη που πέρασε στα χέρια των Αμερικανών στην πρώτη φάση του Πολέμου του Ιράκ το 2003.

Σύγχρονη εποχή

Στο Μπαϊτζί, λίγα χιλιόμετρα βόρεια του Τικρίτ βρίσκεται το μεγαλύτερο διυλιστήριο πετρελαίου στο Ιράκ ένα από τα μεγαλύτερα διυλιστήρια πετρελαίου στην Μέση Ανατολή. Η πόλη είναι έδρα του πανεπιστημίου του Τικρίτ. Επίσης είναι σημαντικός σιδηροδρομικός κόμβος.
Στις 11 Ιουνίου 2014 το Τικρίτ καταλήφθηκε από τους Τζιχαντιστές του ΙΚΙΛ και παρέμεινε υπό την κατοχή τους μέχρι τις 31 Μαρτίου 2015 όταν ο ιρακινός στρατός έκανε μεγάλη επίθεση 72 ωρών και απελευθέρωσε την πόλη.
Άγιος Μηνάς

Βιογραφία

Ήταν στρατιώτης στην Αίγυπτο και αργότερα έγινε μοναχός στην Φρυγία. Φυλακίστηκε και βασανίστηκε φρικτά λόγω της χριστιανικής πίστης του, και τελικά βρήκε μαρτυρικό θάνατο επί Διοκλητιανού. Τα ιερά οστά του μεταφέρθηκαν στην Αίγυπτο και θάφτηκαν «εκεί που κάνουν στάση οι καμήλες». Ο τάφος του βρίσκεται σήμερα περίπου 40 χιλιόμετρα νοτιοδυτικά της Αλεξάνδρειας, και ήταν σημαντικός τόπος προσκυνητών μέχρι τον 10ο αιώνα. Από το 1961 διενεργούνται εκεί αρχαιολογικές ανασκαφές από το Γερμανικό Ινστιτούτο.
Δήμος Κρουσσών

Γεωγραφική περιγραφή

Ήταν ο πέμπτος μεγαλύτερος δήμος του σχεδίου Καποδίστριας, με έκταση 588,877 τ.χ. και καταλάμβανε το δυτικό τμήμα των Κρουσσίων. Ο πληθυσμός του ήταν 6.770 (απογραφή 2001). Η έδρα του ήταν η Τέρπυλλος (πληθυσμός 600).
Άλλα χωριά που ανήκαν στον δήμο ήταν το Μελισσουργείο και ο Άγιος Αντώνιος. Τα μεγαλύτερα χωριά ήταν η Ευκαρπία (πληθυσμός 618), η Επτάλοφος (πληθυσμός 521) και η Βάθη (πληθυσμός 433).  Στο Παλατιανό βρίσκεται ένας σημαντικός αρχαιολογικός χώρος της Βόρειας Ελλάδας. Είναι η αρχαία πόλη Ίωρον. Το αρχαίο Ίωρον αποτελεί το βορειότερο οργανωμένο αρχαιολογικό χώρο στη Μακεδονία, με συνεχή κατοίκηση από την εποχή Σιδήρου (10ος αιών π.Χ.) μέχρι και τα ρωμαϊκά χρόνια (3ος αιών μ.Χ.).

Ιστορικά στοιχεία

Κατά το Μακεδονικό Αγώνα, οι κάτοικοι των Κρουσσίων διακρίθηκαν στη μάχη για την ελευθερία, κατά των Οθωμανών και Βουλγάρων. Οι σημαντικότεροι Μακεδονομάχοι των Kρουσσίων είναι ο Ιωάννης Βίλιογλου, γνωστός ως "Καπετάν Ράμναλης"  από το Ίσωμα, (1885 - 1923), ο πατήρ Δημήτριος Παπαδημητρίου, επίσης από το Ίσωμα και ο Νικόλαος Καπούλας από την Κορωνούδα.
Καιάδας

Με το όνομα Καιάδας αναφερόταν στην αρχαιότητα μεγάλο βάραθρο κοντά στην αρχαία Σπάρτη, στους πρόποδες του όρους Ταΰγετος. Σήμερα το σπηλαιοβάραθρο βρίσκεται κοντά στη Τρύπη, δίπλα στο δημόσιο δρόμο Σπάρτης-Καλαμάτας. Μερικοί τον ταυτίζουν με τους «Αποθέτες», εκεί όπου οι αρχαίοι Σπαρτιάτες λέγεται ότι έριχναν τα ανάπηρα ή καχεκτικά βρέφη προκειμένου έτσι να διασφαλίσουν την ευγονική της φυλής τους.

Ιστορικές αναφορές

Ο Καιάδας, από τις ελάχιστες ιστορικές αναφορές, προσδιορίζεται ως τόπος όπου ρίπτονταν οι κακούργοι και οι αιχμάλωτοι πολέμου. Ο Στράβων το αποκαλεί «δεσμωτήριον το παρά Λακεδαιμονίους σπήλαιο τι». Στο χωριό Παρόρι υπάρχει πράγματι άνοιγμα ενός σκοτεινού σπηλαίου, πλην όμως ο Παυσανίας, στη περιγραφή του για την απόδραση του Αριστομένη από τον Καιάδα, αναφέρεται σε απότομο και βαθύ φαράγγι, ανάλογο με το «βάραθρο» των Αθηναίων, από το άνοιγμα του οποίου μπορούσε να περάσει μόνο μια αλεπού.
Κατά ιστορικές αναφορές, στον Καιάδα ρίχτηκαν από τους Σπαρτιάτες ο ήρωας του Β΄ Μεσσηνιακού πολέμου Αριστομένης ο Ανδανιεύς μαζί με 50 αιχμαλώτους Μεσσηνίους. Κατά τη πτώση του όμως εκείνη ο Αριστομένης πρόλαβε να πιαστεί αρχικά από τα φτερά ενός αετού και στη συνέχεια από την ουρά μιας αλεπούς που τον οδήγησε στην έξοδο. Επίσης στον Καιάδα οι Σπαρτιάτες κατακρήμνισαν και το νεκρό σώμα του βασιλιά τους Παυσανία που είχε καταδικαστεί σε θάνατο για προδοσία.
Εθνικός ύμνος του Σάο Τομέ και Πρίνσιπε

Independência total αποτελεί τον εθνικό ύμνο του Σάο Τομέ και Πρίνσιπε. Ο εθνικός ύμνος καθιερώθηκε το 1975 και οι στίχοι είναι της ποιήτριας και πολιτικού Άλντα Νέβες ντα Γκράσα ντο Εσπίριτο Σάντο. Συνθέτης είναι ο Μανουέλ ντος Σάντος Μπαρέτο ντε Σούζα ε Αλμέιντα.

Στίχοι στα πορτογαλικά

Dinamismo
Na luta nacional,
Juramento eterno
No pais soberano de São Tomé e Príncipe.

Guerrilheiro da guerra sem armas na mão,
Chama viva na alma do porvo,
Congregando os filhos das ilhas
Em redor da Pátria Imortal.

Independência total, total e completa,
Costruindo, no progresso e na paz,
A nação ditosa da Terra,
Com os braços heróicos do povo.
Ρεφρέν

Trabalhando, lutando, presente em vencendo,
Caminhamos a passos gigantes
Na cruzada dos povos africanos,
Hasteando a bandeira nacional.

Voz do porvo, presente, presente em conjunto,
Vibra rijo no coro da esperança
Ser herói no hora do perigo,
Ser herói no ressurgir do País.
Ρεφρέν

Dinamismo
Na luta nacional,
Juramento eterno
No pais soberano de São Tomé e Príncipe.

Ελληνική μετάφραση

Δυναμισμός
Είναι ο εθνικός μας αγώνας,
Αιώνια πίστη
Στην κυρίαρχη χώρα του Σάο Τομέ και Πρίνσιπε.

Μαχητές στον πόλεμο δίχως όπλα,
Ζωντανή η φλόγα στην ψυχή των ανθρώπων,
Συγκεντρώνοντας τους γιους των νησιών
Γύρω από την Αθάνατη Πατρίδα.

Συνολική ανεξαρτησία, συνολική και πλήρης,
Κτίζοντας, σε πρόοδο και ειρηνικά,
Με τα ηρωικά χέρια των ανθρώπων,
Το πιο ευτυχισμένο κράτος στη Γη.
Ρεφρέν

Δουλεύοντας,αγωνιζόμενοι, αγωνιζόμενοι και κατακτώντας
Προχωράμε με τεράστια άλματα
Στη σταυροφορία των λαών της Αφρικής,
Υψώνοντας την εθνική μας σημαία.

Φωνή του λαού, παρούσα, παρούσα και ενωμένη
Δυνατός χτύπος στην καρδιά της ελπίδας
Να είσαι ο ήρωας την ώρα του κινδύνου,
Ο ήρωας της ανάκαμψης του Κράτους
Ρεφρέν
Δυναμισμός
Είναι ο εθνικός μας αγώνας,
Αιώνια πίστη
Στην κυρίαρχη χώρα του Σάο Τομέ και Πρίνσιπε.
Μετασχηματισμός Λαπλάς

Θεμελιώδεις σχέσεις

Εφόσον ο συνηθισμένος μετασχηματισμός Λαπλάς μπορεί να γραφτεί ως μία ειδική περίπτωση του δίπλευρου μετασχηματισμού και εφόσον ο δίπλευρος μετασχηματισμός μπορεί να γραφτεί ως άθροισμα δύο μονόπλευρων μετασχηματισμών, η θεωρία των  Λαπλάς-, Φουριέ-, Μελίν-, και  Z-μετασχηματισμών είναι στη βάση της το ίδιο. Ωστόσο διαφορετικές οπτικές γωνίες και διαφορετικά χαρακτηριστικά προβλήματα σχετίζονται για τους τέσσερις σημαντικούς ολοκληρωτικούς μετασχηματισμούς.

Πεδίο s ισοδύναμων κυκλωμάτων και αντιστάσεων

Ο μετασχηματισμός λαπλάς συχνά χρησιμοποιείται στην ανάλυση κυκλωμάτων, και απλές μετατροπές στο πεδίο- s των κυκλωματικών στοιχείων μπορούν να επιτευχθούν με ευκολία. Τα κυκλωματικά στοιχεία μετατρέπονται σε  σύνθετες αντιστάσεις παρόμοιες με τις διανυσματικές  αντιστάσεις.
Σημειώστε ότι ο αντιστάτης είναι ακριβώς ίδιος και στο πεδίο του χρόνου και στο πεδίο s. Οι πηγές τοποθετούνται σε περίπτωση που υπάρχουν αρχικές συνθήκες στα κυκλωματικά στοιχεία. Για παράδειγμα εάν ένας πυκνωτής έχει μία αρχική τάση ή ένα πηνίο έχει ένα αρχικό ρεύμα, οι πηγές εισέρχονται στο πεδίο του s δίνοντας τις τιμές αυτές. 
Οι ισοδυναμίες για το ρεύμα και την τάση παίρνονται από τους απλούς μετασχηματισμούς του παραπάνω πίνακα.

Παραδείγματα: Πώς ισχύουν οι ιδιότητες και τα θεωρήματα

Ο μετασχηματισμός Λαπλάς χρησιμοποιείται συχνά στη μηχανική και στη φυσική. Η έξοδος ενός γραμμικά χρονικά αμετάβλητου συστήματος (χρονικά αμετάβλητο σύστημα) μπορεί να υπολογισθεί από την συνέλιξη της μοναδιαίας βηματικής απόκρισης με το σήμα εισόδου. Παρουσιάζοντας τον υπολογισμό στο χώρο του λαπλάς η συνέλιξη μετατρέπεται σε πολλαπλασιασμό. Με αυτό τον τρόπο είναι εύκολη η λύση του γιατί είναι σε αλγεβρικά μορφή. Για περισσότερες πληροφορίες δείτε την θεωρία ελέγχου.
Ο μετασχηματισμός Λαπλάς επίσης μπορεί να χρησιμοποιηθεί για την επίλυση διαφορικής εξίσωσης και χρησιμοποιείται πολύ στην ηλεκτρική μηχανική. Ο μετασχηματισμός Λαπλάς μετατρέπει μια γραμμική διαφορική εξίσωση σε μια αλγεβρική εξίσωση, η οποία στη συνέχεια μπορεί να λυθεί από τους βασικούς κανόνες της άλγεβρας. Η αρχική διαφορική εξίσωση μπορεί να λυθεί έπειτα από τον αντίστροφο μετασχηματισμό λαπλάς. Ο Άγγλος ηλεκτρολόγος μηχανικός  Όλιβερ Χέβισαιντ (Oliver Heaviside) πρώτος πρότεινε ένα παρόμοιο θέμα, χωρίς να χρησιμοποιεί τον μετασχηματισμό Λαπλάς. Έτσι ο λειτουργικός λογισμός (operational calculus) ονομάστηκε ως λογισμός Χέβισαιντ.
Manic Street Preachers

Ιστορία

Το συγκρότημα δημιουργήθηκε το 1986 στο Μπλάκγουντ της Ουαλίας. Τα μέλη του συγκροτήματος πήγαιναν μαζί στο ίδιο σχολείο. Το 1990 κυκλοφόρησαν το πρώτο τους EP με Τίτλο New Art Riot. Το 1992 κυκλοφόρησε ο πρώτος τους δίσκος με τίτλο Generation Terrorists, ο οποίος ήταν αρκετά επιτυχημένος, καθώς πούλησε περίπου 250.000 αντίτυπα, ενώ βγήκαν από τον δίσκο 6 σινγκλ. Ο επόμενος δίσκος τους Gold Against the Soul έλαβε μέτριες κριτικές, ωστόσο ήταν εξίσου επιτυχημένος με τον προηγούμενο δίσκο. Ο τρίτος δίσκος τους The Holy Bible κυκλοφόρησε το 1994 και έλαβε πολύ καλές κριτικές, δεν ήταν, ωστόσο, εμπορικά επιτυχημένο. Την 1 Φεβρουαρίου 1995, ο κιθαρίστας Ρίτσι Έντουαρντς εξαφανίστηκε από το ξενοδοχείο που διέμενε το συγκρότημα στο Λονδίνο. Ο επόμενος δίσκος τους, ο πρώτος χωρίς τον Έντουαρντς με τίτλο Everything Must Go έλαβε πολύ καλές κριτικές, ενώ περιείχε πέντε τραγούδια που ο Έντουαρντς είχε συνεισφέρει στους στίχους. Ο δίσκος ήταν υποψήφιος για το Βραβείο Μέρκιουρι και κέρδισε 2 Βραβεία Μπριτ. Το 1998 κυκλοφόρησε ο δίσκος This Is My Truth Tell Me Yours που έφτασε στο #1 της Μεγάλης Βρετανίας, ενώ το σινγκλ If You Tolerate This Your Children Will Be Next έφτασε επίσης στο #1. To 2001 κυκλοφόρησε ο δίσκος Know Your Enemy και το 2004 ο δίσκος Lifeblood. Το 2007 κυκλοφόρησε ο δίσκος Send Away the Tigers που περιείχε την επιτυχία Your Love Alone Is Not Enough που εκτελέστηκε με την τραγουδίστρια των The Cardigans Νίνα Πέρσον. Το 2009 κυκλοφόρησε ο δίσκος Journal for Plague Lovers που οι στίχοι των τραγουδιών είχαν γραφτεί αποκλειστικά από τον Ρίτσι Έντουαρντς. To 2010 κυκλοφόρησε ο δίσκος Postcards from a Young Man που σημείωσε μεγάλη επιτυχία. Στις 16 Σεπτεμβρίου κυκλοφόρησαν το Rewind the film, ένα από τα πιο μελωδικά άλμπουμ το συγκροτήματος. Ενώ τον επόμενο χρόνο, στις 7 Σεπτεμβρίου 2014 κυκλοφόρησαν το Futurology, το οποίο εν αντιθέσει ήταν σε post punk, krautrock, dance rock αποσπώντας εξαιρετικές κριτικές παγκοσμίως.
Εντολή πώλησης

Ηλεκτρονική εντολή πώλησης

Πολλές εντολές πώλησης δεν γίνονται πλέον έντυπα, αλλά διαβιβάζονται ηλεκτρονικά μέσω ενός εταιρικού δικτύου Intranet. Αυτές οι εντολές πώλησης μπορεί να επικοινωνούνται σε διάφορες εταιρικές εφαρμογές.

Ολοκλήρωση παραγγελίας πελάτη

Τα βήματα που απαιτούνται στην ολοκλήρωση των απαιτήσεων μιας εντολής πώλησης συνθέτουν τη διαδικασία ολοκλήρωσης της παραγγελίας.
ΠΦΚ Σλάβια Σόφιας

Ιστορία

Στις 10 Απριλίου του 1913, μια ομάδα νέων ανθρώπων που ζουσαν κοντά σε ένα ρωσικό Μνημείο στη Σόφια, όπως και εκπροσώπων των τοπικών συλλόγων της πρωτεύουσας, «Μπότεφ» και «Ραζβίτιε», στο καφενείο - Alabin str. στη Σόφια, αποφάσισε να ιδρύσει ένα εγγεγραμμένο ασθλητικό σωματείο, το πρώτο οργανωμένο αθλητικό σωματείο στη Σόφια. Το νεοϊδρυθέν τότε σωματείο ονομάστηκε «Σλάβια».

Έμβλημα

Το κύριο στοιχείο του εμβλήματος του συλλόγου είναι το γράμμα «С» σε λευκό χρώμα, το οποίο περικλείεται από ένα μαύρο τρίγωνο. Το έμβλημα που χρησιμοποιήθηκε επί σειρά ετών, αντικαταστάθηκε το 2012 από το επετειακό σήμα για τα 100 χρόνια της ομάδας. Το 2015, παρουσιάστηκε ένα νέο πανομοιότυπο σήμα.
Ανακαία

Τοποθεσία του αρχαίου δήμου

Ο δήμος της Ανακαίας, ήταν δήμος των Μεσογείων. Πιστεύεται ότι βρισκόταν στο Θριάσιο Πεδίο, ίσως κοντά στην Ελευσίνα. Αν και η ακριβής τοποθεσία του δήμου αυτού δεν έχει προσδιορισθεί και δεν έχει ακόμα ταυτιστεί επακριβώς, οι σύγχρονοι μελετητές πιστεύουν, ότι ο δήμος βρίσκεται στην περιοχή Μυγδαλέζα, ή την περιοχή Άγιος Γεώργιος, στην κοιλάδα που βρίσκονται τα Κούντουρα Αττικής.
Κάποιοι άλλοι ερευνητές τοποθετούν τον δήμο στην αριστερή όχθη του ποταμού είτε του γνωστού ποταμού Κηφισού, είτε του Θριάσιου Κηφισού ή Ελευσινιακού Κηφισού (αρχαία ονομασία του Σαρανταπόταμου της Αττικής), κοντά στην Δεκέλεια. Σύμφωνα με τον ερευνητή του 19ου αιώνα Διονύσιο Σουρμελή τα Ανάκαια βρισκόταν στην περιοχή που ήταν τα Ανάκασα ή η Ανάκασσα, (περιοχή νότια του Πύργου Βασιλίσσης, η οποία ανήκει στον Δήμο Αγίων Αναργύρων-Καματερού) και συνόρευαν στην κατεύθυνση προς την Φλύα, με τους δήμους της Βατής και της Ιτέας.

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 3 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 3 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

Οι κάτοικοι της Ανακαίας

Ο δημότης της αρχαίας Ανακαίας ονομαζόταν Ανακαιεύς. Εκτός από την προετοιμασία της εορτής των Ανακείων προς τιμήν των  Διόσκουρων, οι δημότες συμμετείχαν και στα Απολλώνια.

Προσωπικότητες από την Ανακαία

Υπήρξαν διάφοροι γνωστοί πολίτες από τον δήμο της Ανακαίας, όπως ο Βόων ο Ανακαιεύς, ο Διοκλής ο Ανακαιεύς, ο βουλευτής Διονύσιος ο Ανακαιεύς, ο γραμματέας στην Πρυτανεία Διονύσιος ο Ανακαιεύς γιος του Διονυσίου κ.α.
Τόγκο

Ιστορία

Ήταν γερμανικό προτεκτοράτο από τον Ιούλιο του 1884 υπό την ονομασία Τόγκολαντ. Από τον Αύγουστο του 1914 το Τόγκο περιήλθε υπό τις αγγλογαλλικές δυνάμεις μέχρι τις 20 Ιουλίου 1922 όποτε η βρετανική περιοχή αποδόθηκε στη Γκάνα. Στις 27 Απριλίου 1960 ανακηρύχθηκε ανεξάρτητη χώρα. Το 2005 πέθανε ο επί πολλά έτη πρόεδρος της χώρας, Γκνασινγκμπέ Εγιαντεμά και τον διαδέχθηκε ο γιος του, Φωρ Γκνασινγκμπέ. Στις βουλευτικές εκλογές του 2007 για πρώτη φορά έλαβαν μέρος όλα τα κόμματα (συμπεριλαμβανομένων και εκείνων της Αντιπολίτευσης) και δεν σημειώθηκαν σοβαρά επεισόδια. Το κυβερνών κόμμα Συναγερμός για το Λαό του Τόγκο (RPT) κέρδισε τις περισσότερες έδρες στις εκλογές, εξασφαλίζοντας 50 έδρες επί συνόλου 81 στο Κοινοβούλιο, έναντι 21 για την Αντιπολίτευση. Το κόμμα CAR κέρδισε 4 έδρες.

Διακυβέρνηση

Αρχηγός Κράτους είναι ο Πρόεδρος της Δημοκρατίας, ο οποίος εκλέγεται από τον λαό. Η νομοθετική εξουσία ασκείται από την Εθνοσυνέλευση, της οποίας τα μέλη εκλέγονται επίσης από το λαό κάθε πέντε χρόνια. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

Δημογραφία

Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2016 του Παγκόσμιου Οργανισμού Υγείας ήταν 60,6 χρόνια (59,7 χρόνια οι άνδρες και 61,5 οι γυναίκες).

Μεταφορές

Η οδήγηση γίνεται στα δεξιά.
464 Μέγαιρα

Φυσικά χαρακτηριστικά

Η μέση διάμετρος της Μέγαιρας εκτιμάται σε 74,0 χιλιόμετρα (από δεδομένα του IRAS), ενώ η μάζα της εκτιμάται σε 425 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι άγνωστος, ενώ το άλβεδό της είναι 0,050 (από δεδομένα του IRAS). Είναι άγνωστο αν και με ποια περίοδο περιστρέφεται η Μέγαιρα γύρω από τον εαυτό της. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.
The Velvet Underground

Καριέρα

Οι βάσεις για τους Velvet Underground μπήκαν το 1964, όταν ο Λου Ριντ Γνώρισε τον Ουαλλό Τζον Κέιλ. Ο Τζον Κέιλ, ο οποίος βρισκόταν στην Νέα Υόρκη για να σπουδάσει κλασσική μουσική, είχε δουλέψει με πειραματικούς συνθέτες όπως ο Τζον Κέιτζ αλλά έτρεφε αρκετό ενδιαφέρον και για τη ροκ μουσική. Ανακαλύπτοντας ότι και ο Ριντ έχει τάσεις για πειραματισμό δημιούργησαν ένα δίδυμο από το οποίο επρόκειτο να δημιουργηθούν οι The Velvet Underground.
Στη συνέχεια στο συγκρότημα ενσωματώθηκε ο Στέρλιγκ Μόρισον στην κιθάρα και ο Άνγκους Μακλίς στα ντραμς. Μετά από πολλές αλλαγές στο όνομα κατέληξαν στο The Velvet Underground.

Πρώτα βήματα

Οι Velvet Underground άρχισαν να κάνουν πρόβες και να παίζουν στην Νέα Υόρκη, και το 1965 το τρίδυμο Κέιλ-Μόρισον-Ριντ ηχογράφησαν ένα ντέμο. Όταν το συγκρότημα δέχθηκε 75$ για να παίξει στο λύκειο Σάμιτ, στο Νιού Τζέρσι, ο Μακλίς αποχώρησε από το συγκρότημα θεωρώντας την πράξη αυτή ξεπούλημα, και την θέση του πήρε η Μορίν Τάκερ, η οποία με τον ανορθόδοξο τρόπο που παίζει τα ντραμς θα επηρεάσει αρκετά τον ήχο του συγκροτήματος.

Με τον Άντι Γουόρχολ

Το συγκρότημα τράβηξε την προσοχή του Άντι Γουόρχολ, η δημοσιότητα του οποίου εκείνη την εποχή είχε φτάσει στα ύψη, ο οποίος έγινε μάνατζερ τους συγκροτήματος το 1965. Ο Γουόρχολ πρότεινε στο συγκρότημα να βάλει και τη Γερμανίδα Νίκο σε μερικά τραγούδια. Τα επόμενα 2 χρόνια οι Velvet Underground έδωσαν συναυλίες και σόου με τον Γουόρχολ μέχρι που το 1967 βγήκε ο πρώτος τους δίσκος The Velvet Underground and Nico.
Σταθμός του Ρίτσμοντ (Λονδίνο)

Ο σταθμός του Ρίτσμοντ (αγγλικά: Richmond station) είναι σταθμός του μετρό και του υπέργειου σιδηροδρόμου του Λονδίνου, καθώς και του εθνικού σιδηροδρομικού δικτύου του Ηνωμένου Βασιλείου, στην περιοχή Ρίτσμοντ στα νοτιοδυτικά της πόλης. Διαθέτει 7 σιδηροδρομικές πλατφόρμες, εκ των οποίων οι 2 εξυπηρετούν το εθνικό σιδηροδρομικό δίκτυο με μετακινήσεις από και προς τον σταθμό του Ουότερλου στο Λονδίνο και τον σταθμό του Ρέντινγκ στα νοτιοδυτικά της Αγγλίας, ενώ οι υπόλοιπες χρησιμοποιούνται από το μετρό (Ρίτσμοντ - ζώνη 4, έως Άπμινστερ στο ανατολικό Λονδίνο επί της Ντίστρικτ Λάιν/District Line) και τον υπέργειο (Ρίτσμοντ έως Στράτφορντ στο βορειοανατολικό Λονδίνο) όπου το Ρίτσμοντ αποτελεί τον τελευταίο σταθμό των γραμμών αυτών. 
Λειτουργεί από το 1937, διατηρεί τα αρχικά αρχιτεκτονικά του στοιχεία τεχνοτροπίας Αρ Ντεκό, και αποτελεί κομβικό σημείο των μετακινήσεων στην ευρύτερη περιοχή μετά τους σταθμούς του Γουίμπλεντον και του Κίνγκστον.

Ιστορία

Η πρώτη σύνδεση της πόλης του Ρίτσμοντ με το σιδηροδρομικό δίκτυο έγινε στις 27 Ιουλίου του 1846, συνδέοντας την περιοχή με τον σιδηροδρομικό κόμβο του Κλάπαμ Τζάνκσιον στα ανατολικά, και με το Ουίνδσορ και Στέινς δυτικά. Η παλιά στάση του τρένου βρισκόταν περίπου 100 μέτρα νοτιότερα από το σημείο όπου βρίσκεται ο σημερινός σταθμός, σε περιοχή όπου σήμερα βρίσκεται πολυόροφο κτήριο στάθμευσης οχημάτων. 
Στις 1 Ιανουαρίου του 1869 ολοκληρώθηκε και 2η σύνδεση από το Λονδίνο προς το Ρίτσμοντ, ξεκινώντας από την περιοχή του Άντισον Ρόαντ της περιοχής του σημερινού Κένσινγκτον, και περνώντας από τις περιοχές του Χάμερσμιθ, Γκάνερσμπουρυ και Κιού πριν καταλήξει στο Ρίτσμοντ. Η σύνδεση αυτή αποτελεί την σημερινή σύνδεση του υπέργειου της πόλης.
Με τις διάφορες επεκτάσεις και διακλαδώσεις διαδρομών που πραγματοποιήθηκαν κατά τις επόμενες δεκαετίες η γραμμή αποτέλεσε το σημείο τερματισμού της Ντίστρικτ Λάιν (District Line) του μετρό του Λονδίνου η οποία συνδέει περιοχές του νοτιοανατολικού με το νοτιοδυτικό Λονδίνο, ενώ απέκτησε σύνδεση και προς τον σιδηροδρομικό κόμβο του Ουίλσντεν Τζάνκσιον στα βόρεια και έφτασε να καταλήγει έως το Στράτφορντ στο βορειοανατολικό Λονδίνο. Κατά τις δεκαετίες του 1920 και 1930 οι διάφορες εταιρείες που εξυπηρετούσαν τις μετακινήσεις με τον σιδηρόδρομο εθνικοποιήθηκαν υπό τον οργανισμό των Βρετανικών Σιδηροδρόμων (British Railways). Το κτήριο του σημερινού σταθμού ξεκίνησε την λειτουργία του στις 1 Αυγούστου του 1937, ως κεντρικό σημείο όλων των σιδηροδρομικών συνδέσεων της περιοχής.
Έως το 2013 η περιοχή μπροστά από την είσοδο του κτηρίου διασχίζονταν από μικρό παράδρομο ο οποίος χρησιμοποιούνταν για αναμονή των οχημάτων ταξί και στάσεις λεωφορείων. Στα τέλη του έτους η περιοχή πεζοδρομήθηκε και τοποθετήθηκαν παγκάκια και δέντρα, και οι στάσεις των λεωφορείων και των ταξί μεταφέρθηκαν σε ελαφρώς μακρινότερη απόσταση, ενώ το ίδιο έτος αντικαταστάθηκαν οι κεντρικοί αναλογικοί πίνακες δρομολογίων εντός του σταθμού με ψηφιακούς.
Προτιάων

Στην ελληνική μυθολογία με το όνομα Προτιάων (Προτιάονας) είναι γνωστός ένας Τρώας που έζησε κατά την εποχή του Τρωικού Πολέμου. Ο γιος του Προτιάονος, ο Αστύνοος, πολέμησε στον πόλεμο αυτό. Ο Προτιάων αναφέρεται στην Ιλιάδα του Ομήρου (ραψωδία Ο, στίχος 455).
Όρος Έλμπα

Το Όρος Έλμπα (αραβικά :  جبل علب) είναι βουνό της Αφρικής στην περιοχή Τρίγωνο της Χαλάιμπ που διεκδικείται από την Αίγυπτο και το Σουδάν και βρίσκεται στα σύνορα των δύο χωρών. Επί του παρόντος βρίσκεται υπό αιγυπτιακό έλεγχο.
Οι υψηλότερες κορυφές του είναι η ομώνυμη "Έλμπα" με 1.435 μέτρα, η "Σχελάλ" με 1.409 μέτρα, η "Σχεντίμπ" με 1.911 μέτρα και η Σχεντοντάι με 1.526 μέτρα.
Η μέση ετήσια βροχόπτωση στην περιοχή είναι μικρότερη από 50 mm, αλλά η ορογραφική καθίζηση ανέρχεται σε έως και 400 mm. στις ανώτερες περιοχές.  Το φαινόμενο αυτό οφείλεται στη γειτνίαση με την Ερυθρά Θάλασσα, επίσης στο γεγονός ότι η ακτή έχει ελαφρά κλίση προς τα ανατολικά σε αυτό το σημείο και παρουσιάζει ένα ασυνήθιστα ευρύ μέτωπο προς τη θάλασσα σε μία 20-25 λωρίδα χιλιομέτρων σχετικά επίπεδη γη, η οποία διευκολύνει την υγρασία και τους βόρειοανατολικούς ανέμους της θάλασσας. Ξηρασία υπάρχει προς τα νοτιοδυτικά της περιοχής.
Από το 1986 έχει ανακηρυχθεί εθνικό πάρκο της Αιγύπτου και περιλαμβάνει έκταση 3,560,000 εκτάρια.
Ελαφοχώρι Καβάλας

Γενικά και ιστορικά στοιχεία

Το Ελαφοχώρι είναι κτισμένο σε υψόμετρο 500 μέτρων και βρίσκεται βορειοανατολικά της Καβάλας, στην ευρύτερη περιοχή της οροσειράς της Λεκάνης. 
Στις αρχές του 20ού αιώνα ήταν μουσουλμανικό χωριό και ήταν γνωστό ως Καρατζά Όβασι. Σύμφωνα με την στατιστική του ελληνικού στρατού του 1911 είχε 409 κατοίκους. Μετά την προσάρτησή του στην Ελλάδα ονομαζόταν Καρατζόβα, ενώ το 1926 έλαβε τη σημερινή του ονομασία. 
Μετά την ανταλλαγή πληθυσμών μεταξύ Ελλάδας και Τουρκίας, στο Ελαφοχώρι εγκαταστάθηκαν 62 οικογένειες Ελλήνων προσφύγων. Σύμφωνα με την απογραφή του 1928 είχε 234 κατοίκους, και στις επόμενες απογραφές η πορεία του πληθυσμού είναι η εξής: 1940: 174 κ., 1951: 253 κ., 1961: 213 κ., 1971: 111 κ., 1981: 140 κ., 1991: 75 κ. Το 1934 το Ελαφοχώρι αποσπάστηκε από την κοινότητα Μακρυχωρίου και ορίστηκε έδρα της κοινότητας Ελαφοχωρίου, στην επαρχία Νέστου. Με το πρόγραμμα Καποδίστριας εντάχθηκε στον δήμο Ορεινού και από το 2011 υπάγεται στον καλλικρατικό δήμο Νέστου.
Στο χωριό σώζονται δείγματα παραδοσιακής αρχιτεκτονικής. Μοναδικά όσον αφορά την περιοχή του πρώην δήμου Ορεινού είναι τα διώροφα πλατυμέτωπα σπίτια με χαγιάτι στην μεγάλη πλευρά του ισόγειου που σώζονται στο Ελαφοχώρι.
Κατά τη διάρκεια της βουλγαρικής Κατοχής το Ελαφοχώρι καταστράφηκε από τον βουλγαρικό στρατό διότι ήταν βάση ανταρτών του ΕΛΑΣ, ενώ οι κάτοικοί του υποχρεώθηκαν να το εκκενώσουν. Από τον οικισμό καταγόταν ο μακεδονομάχος Μιχαήλ Παληούρας.
Χααρλεμμερμέιρ

Μεταφορές

Το Αεροδρόμιο Σχιπχόλ, το κύριο διεθνές αεροδρόμιο της Ολλανδίας, βρίσκεται στο Χααρλεμμερμέιρ, με προορισμούς σε όλο τον κόσμο.